# data[].attributes.body
השיעור הראשון העמיק את הבנתי בתהליך ההתערבות בריפוי בעיסוק, במיוחד בניסוח מטרות לטווח קצר וארוך לפי עקרונות SMART. למדתי כיצד להתייחס למרכיבים קריטיים כמו ספציפיות, מדידה, והגדרת תנאים להשגת מטרות בצורה מותאמת למטופל.

# data[].attributes.body
השיעור חידד את חשיבות הניסוח המדויק של מטרות, במיוחד בהתייחסות למרכיב הזמן, והתבססות על דוגמאות של חברים עזרו להבין כיצד לנסח מטרות מותאמות וברורות

# data[].attributes.body
השיעור עסק בשיקום מרחוק ובאפשרויות שהוא מציע באמצעות טכנולוגיה מתקדמת, כמו אפליקציות מבוססות מצלמה לתרגול קוגניטיבי ומוטורי, הוצג לנו דוגמה לטיפול עם חולה פרקינסון. ההרצאה חידדה את הפוטנציאל של שיקום מרחוק להרחיב את הנגישות לטיפול, להתאים אותו לצרכים מגוונים ולשלב טכנולוגיה בצורה חדשנית ומועילה.

# data[].attributes.body
השיעור עם אורלי בוני הרחיב את הידע שלי על מבנה השירות הארצי לריפוי בעיסוק בישראל. למדתי על המסגרות המגוונות שבהן מועסקים מרפאים בעיסוק, כולל משרדי ממשלה והייטק, וזה חיזק את ההבנה שלי שהמקצוע שלנו מתרחב ומוכר כמשמעותי ורלוונטי במגוון תחומים.

# data[].attributes.body
השיעור עם פרופ' דבי רנד העמיק את ההבנה שלי לגבי יישום ריפוי בעיסוק מבוסס ראיות (EBP). למדתי על תהליך מחקרי הכולל ניסוח שאלה קלינית, חיפוש והערכת ראיות מחקריות, ויישומן תוך התחשבות ברצונות הלקוח. הבנתי את חשיבות האחריות המקצועית בשילוב מחקר עדכני בקבלת החלטות קליניות.

# data[].attributes.body
היום למדתי על הכוחות הסמויים והגלויים הפועלים במערכת המשפחתית, והבנתי עד כמה חשוב להתבונן במטופל שלי בהקשר המשפחתי הרחב שלו. התחדדה אצלי ההבנה שכמרפאה בעיסוק, עליי להיות קשובה לא רק למטופל עצמו, אלא גם לדינמיקה המשפחתית שמעצבת את חייו. תובנה חשובה במיוחד הייתה ההבנה שהעצמת המטופל עוברת דרך העצמת המשפחה שלו, וזה מחדד את חשיבות שיתוף הפעולה עם המשפחה בתהליך הטיפולי.

# data[].attributes.body
היום העמקתי בהבנת חשיבות הקשר הטיפולי והשימוש המודע בעצמי דרך מודל ה-IRM. דיברנו על מטרות המודל, המרכיבים שלו ועקרונותיו. התחדד אצלי שהצלחת הטיפול תלויה לא רק בידע המקצועי, אלא גם ביכולת שלי לזהות ולהגיב נכון לאירועים בין-אישיים במהלך הטיפול. למדתי שכמרפאה בעיסוק, האחריות על בניית קשר טיפולי מיטבי מוטלת עליי, וכי עליי להיות מודעת ולהתאים את סגנון ההתייחסות שלי לצרכי הקליינט.

# data[].attributes.body
בשיעור האחרון לקורס העמקתי בהבנת החשיבות של אתיקה בעבודתנו כמרפאים בעיסוק. למדתי להבחין בין שאלה קלינית, משפטית ואתית, והבנתי שדילמה אתית היא מצב בו שתי דרכי פעולה יכולות להיות נכונות ולא נכונות בו זמנית. התחדד אצלי שהקוד האתי הוא לא רק מסמך הנחיות, אלא כלי חיוני שמסייע לנו לקבל החלטות מקצועיות ולשמור על טיפול מיטבי ומוסרי.